คำสั่งการประปานครหลวงคำสั่งการประปานครหลวงที่ ๓๙๔/๒๕๕๐เรื่องหลักเกณฑ์การคิดค่าใช้จ่ายในการติดตั้งประปารายกลุ่มและการคิดค่าน้ำประปาสำหรับที่พักอาศัยโครงการอาคารชุดบ้านเอื้ออาทรกรณีการเคหะแห่งชาติเป็นผู้ทำสัญญาการใช้น้ำประปากับการประปานครหลวง[๑] เพื่อเป็นการสนองนโยบายของรัฐบาลในเรื่องการจัดสร้างที่อยู่อาศัยสำหรับประชาชนผู้มีรายได้น้อยตามโครงการอาคารชุดบ้านเอื้ออาทรอาศัยอำนาจตามความในข้อ ๕ ของข้อบังคับการประปานครหลวง ฉบับที่ ๑๑๖ ว่าด้วย การบริการจัดส่งจำหน่าย และการใช้น้ำประปา พ.ศ. ๒๕๔๓ ข้อบังคับการประปานครหลวง ฉบับที่ ๑๒๔ว่าด้วย การบริการจัดส่ง จำหน่าย และการใช้น้ำประปา พ.ศ. ๒๕๔๘ (แก้ไขเพิ่มเติมฉบับที่ ๑๑๖ ครั้งที่ ๑) และข้อ ๑๐ ของระเบียบการประปานครหลวง ฉบับที่ ๕๐ว่าด้วยการติดตั้งประปา (พ.ศ. ๒๕๔๙)จึงกำหนดหลักเกณฑ์การคิดค่าใช้จ่ายในการติดตั้งประปารายกลุ่ม และการคิดค่าน้ำประปาสำหรับที่พักอาศัยโครงการอาคารชุดบ้านเอื้ออาทรในกรณีที่การเคหะแห่งชาติเป็นผู้ทำสัญญาการใช้น้ำกับการประปานครหลวง ดังต่อไปนี้๑.ผู้มีสิทธิผู้มีสิทธิตามคำสั่งนี้ต้องเป็นเจ้าของกรรมสิทธิ์และได้เข้าพักอาศัยจริงในโครงการอาคารชุดบ้านเอื้ออาทรแล้ว๒.การยื่นคำขอ๒.๑ให้การเคหะแห่งชาติยื่นคำขอใช้หลักเกณฑ์ตามคำสั่งนี้ต่อการประปานครหลวงโดยให้แสดงแบบอาคารที่พักอาศัยผังบริเวณโครงการ และจำนวนหน่วยที่อยู่อาศัยทั้งหมด๒.๒เมื่อได้รับอนุมัติจากผู้ว่าการการประปานครหลวงตามคำขอในข้อ ๒.๑แล้วให้การเคหะแห่งชาติรวบรวมและยื่นคำขอติดตั้งประปารายกลุ่มต่อการประปานครหลวงให้กับผู้มีสิทธิเมื่ออาคารที่พักอาศัยมีผู้มีสิทธิตามข้อ๑๓. ค่าใช้จ่ายในการติดตั้งประปาการเคหะแห่งชาติอาจเลือกขอรับส่วนลดค่าใช้จ่ายในการวางท่อจ่ายน้ำในโครงการได้กรณีใดกรณีหนึ่งดังต่อไปนี้๓.๑กรณีที่การประปานครหลวงไม่ช่วยลงทุนค่าใช้จ่ายในการวางท่อจ่ายน้ำภายในโครงการและ/หรือการวางท่อเพื่อบรรจบท่อประปาของการประปานครหลวงให้คิดค่าใช้จ่ายในการติดตั้งประปาแบบเหมาจ่าย (Flat Rate) โดยมอบส่วนลด ๓๐% จากอัตราที่การประปานครหลวงกำหนด (ไม่รวมเงินค่าประกันการใช้น้ำ) หรือ๓.๒กรณีที่การประปานครหลวงช่วยลงทุนค่าใช้จ่ายในการวางท่อจ่ายน้ำภายในโครงการและ/หรือการวางท่อเพื่อบรรจบท่อประปาของการประปานครหลวงให้คิดค่าใช้จ่ายในการติดตั้งประปาแบบเหมาจ่าย (Flat Rate) ตามอัตราที่การประปานครหลวงกำหนด (ไม่รวมเงินค่าประกันการใช้น้ำ)๔.เงินประกันการใช้น้ำ๔.๑กรณีที่การเคหะแห่งชาติเป็นผู้ทำสัญญาการใช้น้ำกับการประปานครหลวงให้เก็บเงินประกันการใช้น้ำตามขนาดมาตรวัดน้ำที่ขอติดตั้ง๔.๒กรณีที่การเคหะแห่งชาติจะโอนความรับผิดชอบให้กับนิติบุคคลอาคารชุดการเคหะแห่งชาติจะต้องนำเงินประกันการใช้น้ำในอัตราหน่วยที่อยู่อาศัยหน่วยละเท่ากับเงินประกันการใช้น้ำที่การประปานครหลวงกำหนดสำหรับมาตรวัดน้ำขนาด๑/๒ นิ้ว ของผู้ใช้น้ำทุกหน่วยที่อยู่อาศัยจริงมาชำระให้การประปานครหลวงก่อนทำสัญญาการใช้น้ำกับนิติบุคคลอาคารชุดต่อไปและหากมีผู้อยู่อาศัยจริงเพิ่มขึ้นหลังจากที่ทำสัญญาแล้วนิติบุคคลอาคารชุดต้องวางเงินประกันเพิ่มให้ครบจำนวน๕.การคิดค่าน้ำประปาการคิดค่าน้ำประปาตามคำสั่งนี้ใช้เฉพาะกรณีที่การเคหะแห่งชาติ ทำสัญญากับการประปานครหลวงโดยคำนวณจากจำนวนการใช้น้ำรวมในแต่ละเดือนหารด้วยจำนวนหน่วยที่อยู่อาศัยจริงดังต่อไปนี้๕.๑ผลหารที่ได้ไม่เกิน ๓๐ ลูกบาศก์เมตรต่อหน่วยที่อยู่อาศัยจริงคิดค่าน้ำประปาตามอัตราเช่นเดียวกับผู้ใช้น้ำรายเดี่ยวประเภทที่พักอาศัย(โดยคิดค่าน้ำขั้นต่ำ 45 บาท ต่อหน่วยที่พักอาศัย) แล้วรวมกลับเป็นค่าน้ำทั้งหมดและการประปานครหลวงเรียกเก็บเงินจากการเคหะแห่งชาติหากผลหารเกิน๓๐ ลูกบาศก์เมตรต่อหน่วยที่อยู่อาศัยจริง ให้คิดค่าน้ำตามอัตราขายเหมาประเภท ๑๕.๒กรณีจำนวนหน่วยที่อยู่อาศัยจริงน้อยกว่า ๑๕ หน่วย ให้คิดค่าน้ำประปาในอัตรา ๑๕หน่วย ที่อยู่อาศัยทั้งนี้ตั้งแต่บัดนี้เป็นต้นไป และให้ยกเลิกคำสั่งการประปานครหลวง ที่ ๓๕๔/๒๕๔๖ สั่ง ณวันที่ ๑๙ ธันวาคม ๒๕๔๖สั่ง ณ วันที่ ๑๗ตุลาคม พ.ศ. ๒๕๕๐เจริญ ชัยกิตติศิลป์ผู้ว่าการการประปานครหลวงวัชศักดิ์/ผู้จัดทำ๑๖ มกราคม ๒๕๕๑สุเมธ/ปรับปรุง๑๗ กรกฎาคม ๒๕๕๘[๑] ราชกิจจานุเบกษาเล่ม ๑๒๔/ตอนพิเศษ ๑๙๓ ง/หน้า ๔๘/๑๒ ธันวาคม ๒๕๕๐